
PËR MIRATIMIN E RREGULLORES “PËR LICENCIMIN DHE USHTRIMIN E VEPRIMTARISË SË SHOQËRIVE TË KURSIM-KREDITIT DHE TË UNIONEVE TË TYRE” 

Në bazë dhe për zbatim të ligjit nr. 52/2016, datë 19.5.2016, “Për shoqëritë e kursim-kreditit dhe Unionet e tyre”, të nenit 1 pika 4, shkronja “b” dhe të nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, i ndryshuar, me propozim të Departamentit të Mbikëqyrjes, Këshilli Mbikëqyrës i Bankës së Shqipërisë,

VENDOSI:

1. Të miratojë rregulloren “Për licencimin dhe ushtrimin e veprimtarisë së shoqërive të kursim-kreditit dhe të Unioneve të tyre”, sipas tekstit bashkëlidhur këtij vendimi.
2. Ngarkohet Departamenti i Mbikëqyrjes me ndjekjen e zbatimin e këtij vendimi.
3. Ngarkohet Departamenti i Kërkimeve, për publikimin e këtij vendimi në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
4. Me hyrjen në fuqi të këtij vendimi, shfuqizohet rregullorja “Për licencimin e shoqërive të kursim-kreditit dhe të Unioneve të tyre”, miratuar me vendim të Këshillit Mbikëqyrës nr. 11, datë 27.2.2002, e ndryshuar.
Ky vendim hyn në fuqi 15 ditë pas botimit në Fletoren Zyrtare të Republikës së Shqipërisë. 

KRYETARI 
Gent Sejko

KREU I 
TË PËRGJITHSHME 

Neni 1
Objekti

Objekti i kësaj rregulloreje është përcaktimi i kushteve, kërkesave, afateve, dokumentacionit dhe procedurave për: 
a) 	licencimin e shoqërive të kursim-kreditit dhe të Unioneve të tyre për të ushtruar veprimtari financiare në Republikën e Shqipërisë; 

b) 	dhënien e miratimeve paraprake gjatë ushtrimit të veprimtarisë së shoqërive të kursim-kreditit dhe të Unioneve të tyre; 
c) 	detyrimet për njoftime në Bankën e Shqipërisë gjatë ushtrimit të veprimtarisë së shoqërive të kursim-kreditit dhe të Unioneve të tyre; 
d) 	përcaktimin e kritereve për organet e shoqërive të kursim-kreditit dhe të Unioneve të tyre;
e) 	riorganizimin juridik të shoqërive të kursim-kreditit dhe të Unioneve të tyre.

Neni 2
Subjektet

Subjekte të kësaj rregulloreje janë:
a) personat që kërkojnë të licencohen si shoqëri kursim-krediti apo Unione të shoqërive të kursim-kreditit;
b) shoqëritë e kursim-kreditit dhe Unionet e tyre, të licencuara nga Banka e Shqipërisë. 

Neni 3
Baza juridike

Kjo rregullore hartohet në bazë dhe për zbatim të ligjit nr. 52/2016, datë 19.5.2016, “Për shoqëritë e kursim-kreditit dhe Unionet e tyre”, i cili këtu e më poshtë në këtë rregullore do të quhet ligji “Për SHKK-të”, si dhe të nenit 1, pika 4, shkronja “b” dhe të nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, i ndryshuar.

Neni 4
Përkufizime

1. Termat e përdorur në këtë rregullore kanë të njëjtin kuptim me termat e përkufizuar në ligjin nr. 52/2016, datë 19.5.2016, “Për shoqëritë e kursim-kreditit dhe Unionet e tyre”, si dhe në akte të tjera nënligjore të Bankës së Shqipërisë. 
2. Përveç sa parashikohet në pikën 1 të këtij neni, për qëllim të zbatimit të kësaj rregulloreje, termat e mëposhtëm kanë këtë kuptim: 
a) “bashkim me përthithje” - është bashkimi i një ose më shumë SHKK-ve të përthithura, nëpërmjet transferimit të totalit të aktiveve dhe të pasiveve të SHKK-së/ve të përthithur/a te një SHKK tjetër ekzistuese, e quajtur SHKK përthithëse, në këmbim të kontributeve të kësaj SHKK-je;
b) “bashkim me krijim” - është bashkimi i dy ose më shumë SHKK-ve ekzistuese, për të themeluar një SHKK të re, tek e cila transferohen të gjitha aktivet dhe pasivet e SHKK-ve ekzistuese që bashkohen, në këmbim të kontributeve të SHKK-së së re;
c) “ndarje me krijim” - është ndarja e realizuar nëpërmjet transferimit të të gjitha aktiveve dhe pasiveve të SHKK-së (ekzistuese), në dy ose më shumë SHKK të themeluara rishtazi (pritëse), ku SHKK-ja e ndarë vlerësohet e prishur pa likuidim;
d) “ndarje me përthithje” - është ndarja e realizuar nëpërmjet transferimit të të gjitha aktiveve apo pasiveve të SHKK-së (ekzistuese), në dy ose më shumë SHKK ekzistuese (pritëse), ku SHKK-ja e ndarë vlerësohet e prishur pa likuidim.

KREU II
LICENCIMI I SHOQËRIVE TË KURSIM-KREDITIT

Neni 5
Objekti i veprimtarisë së SHKK-së dhe kërkesa për kapitalin

1. SHKK-ja ka si objekt kryesor të veprimtarisë së saj pranimin e depozitave dhe dhënien e kredive ndaj anëtarëve të shoqërisë.
2. Përveç sa parashikohet në pikën 1 të këtij neni, me miratimin e Bankës së Shqipërisë, SHKK-ja mund të ushtrojë edhe një ose disa nga veprimtaritë financiare të mëposhtme: 
a) të gjitha shërbimet e pagesave dhe të transferimit të parave;
b) këmbimin valutor;
c) qiranë financiare.
3. Asnjë person nuk mund të ushtrojë veprimtaritë e përcaktuara në pikat 1 dhe 2 të këtij neni, pa u licencuar nga Banka e Shqipërisë. 
4. SHKK-së i lind e drejta për fillimin e ushtrimit të veprimtarisë, vetëm pasi pajiset me licencë nga Banka e Shqipërisë dhe me certifikatën e sigurimit të depozitave nga Agjencia e Sigurimit të Depozitave, sipas parashikimeve të ligjit nr. 53/2014 “Për sigurimin e depozitave”, i ndryshuar. 
5. SHKK-ja nuk mund të lidhë marrëveshje me të tretët (outsourcing), për të transferuar ushtrimin e veprimtarive financiare, për të cilat është licencuar dhe/ose për ushtrimin e funksionit të kontrollit të brendshëm. 
6. Shuma e kapitalit fillestar minimal të kërkuar për t’u licencuar si SHKK dhe për të ushtruar veprimtaritë e përcaktuara në pikën 1 të këtij neni, është 5,000,000 (pesë milionë) lekë.
7. Nëse SHKK-ja kërkon të ushtrojë edhe të paktën një prej veprimtarive të përcaktuara në pikën 2 të këtij neni, kapitali fillestar minimal i kërkuar është 20,000,000 (njëzet milionë) lekë. 
8. Çdo pagesë dhe/ose shtesë e kapitalit nga kontributet individuale të çdo anëtari dhe/ose fondet e donatorëve mbi vlerën 100,000 lekë, shoqërohet me paraqitjen në Bankën e Shqipërisë të informacionit lidhur me burimin e krijimit të këtij kapitali, sipas dokumentacionit të përcaktuar në shkronjën “e” të pikës 2, të nenit 6 të kësaj rregulloreje. 
9. Banka e Shqipërisë ka të drejtë të kërkojë sqarime dhe të bëjë verifikime të mëtejshme lidhur me burimin e krijimit të kontributeve ose të fondeve që do të shërbejnë si kapital fillestar minimal ose si shtesë e mëvonshme e tij.
10. Pagesat dhe/ose shpenzimet për blerjen ose për marrjen me qira të lokaleve dhe të pajisjeve të punës, nuk përfshihen në shumën e kapitalit fillestar minimal. 

Neni 6
Kërkesa në lidhje me dokumentacionin e shoqërisë së kursim-kreditit
 
1. Kërkesa për licencim si SHKK bëhet me shkrim (sipas formularit nr. 1 të kësaj rregulloreje) nga anëtarët themelues ose nga administratori i SHKK-së, ose nga një person i autorizuar ligjërisht prej tyre (sipas formularit nr. 2 të kësaj rregulloreje).
2. Kërkesa shoqërohet nga formularët e plotësuar, bashkëlidhur dhe pjesë përbërëse e kësaj rregulloreje, si dhe dokumentacioni i mëposhtëm:
a) akti i themelimit të SHKK-së;
b) statuti i SHKK-së;
c) ekstrakti i regjistrit tregtar për regjistrimin e SHKK-së, i lëshuar nga Qendra Kombëtare e Biznesit, në të cilin duhet të jenë përcaktuar edhe veprimtaritë për të cilat SHKK-ja kërkon të licencohet;
d) vërtetimi i ASD-së për plotësimin e kushteve lidhur me sigurimin e depozitave; 
e) dokumentacioni për kapitalin dhe burimin e tij, për çdo pagesë mbi vlerën e përcaktuar në pikën 8 të nenit 5 të kësaj rregulloreje:
i) deklaratë noteriale e anëtarëve themelues se burimi i kapitalit fillestar të paguar të SHKK-së nuk është hua, kredi ose paradhënie nga subjekte të treta;
ii) deklaratë noteriale e anëtarëve themelues mbi burimin e krijimit të kapitalit fillestar të paguar dhe për çdo shtesë të tij gjatë zhvillimit të veprimtarisë, të shoqëruar me dokumentacionin e mëposhtëm: 
- për personat juridikë:
evidenca e burimit të krijimit të fondeve, e paraqitur në një formë të pranueshme ligjore (raporti i audituesit ligjor ose shoqërisë së auditimit, bilanci kontabël vjetor, dhurata ose burime të tjera të destinuara për pagesën e kontributit në kapitalin e SHKK-së). 
- për individët ose personat fizikë tregtarë:
evidenca e burimit të krijimit të fondeve, e paraqitur në një formë të pranueshme ligjore (blerje ose shitje, dhurata, paga, depozita monetare në banka, ose të tjera evidenca të burimit të fondeve) dhe certifikata e autoriteteve përkatëse fiskale shtetërore lidhur me shlyerjen e detyrimeve tatimore; dhe
iii) vërtetim nga banka ose dega e bankës së huaj të licencuar nga Banka e Shqipërisë, që subjekti ka bllokuar, në një llogari pranë saj, shumën e kapitalit të kërkuar sipas pikave 6 ose 7 të nenit 5, të kësaj rregulloreje. Kjo shumë zhbllokohet nëpërmjet njoftimit të Bankës së Shqipërisë, në përfundim të procedurës së licencimit.
f) dokumentacioni për anëtarët themelues, në rastin kur ata janë persona juridikë ose persona fizikë tregtarë:
i) ekstrakti i regjistrimit në regjistrin tregtar dhe vërtetim nga organet e tatim-taksave, për shlyerjen e rregullt të detyrimeve fiskale.
g) dokumentacioni për anëtarët themelues, në rastin kur ata janë individë:
i) dokumenti i identifikimit (emër, mbiemër, kombësia, shtetësia) dhe adresa e saktë e vendbanimit.
h) planbiznesi i veprimtarisë së propozuar (sipas përmbajtjes së formularit nr. 7 të kësaj rregulloreje).
i) aktet e brendshme rregullative (rregulloret dhe/ose udhëzimet e brendshme), të miratuara nga organet vendimmarrëse për:
- veprimtarinë operacionale të SHKK-së; 
- sistemin e kontrollit të brendshëm, duke përfshirë procedura efektive administrative të kontrollit të brendshëm;
- transparencën me anëtarin/anëtarët;
- administrimin e rreziqeve;
- 	parandalimin e pastrimit të parave dhe financimin e terrorizmit, duke përfshirë një program masash, në përputhje me legjislacionin në fuqi; 
- organizimin, funksionimin dhe administrimin e sistemeve të teknologjisë së informacionit dhe komunikimit, duke përfshirë mënyrën e mbrojtjes/sigurisë së informacionit dhe të dhënave të anëtarëve.
j) informacioni mbi plotësimin e kushteve administrative dhe teknike të nevojshme për ushtrimin e veprimtarive me sportel.
3. Dokumentacioni sipas pikës 2 të këtij neni duhet të jetë në gjuhën shqipe, në origjinal ose në kopje të noterizuar. Në rastin e dokumentacionit të lëshuar nga autoritetet zyrtare përkatëse në shtete të huaja, të ndryshme nga Republika e Shqipërisë, dokumentacioni duhet të jetë edhe i legalizuar nga autoritetet përgjegjëse. 
4. Dokumentacioni dorëzohet në Bankën e Shqipërisë me zarf të mbyllur, ose dërgohet me postë të regjistruar.

Neni 7
Procedurat dhe afatet për shqyrtimin e kërkesës për licencim
 
1. Banka e Shqipërisë jep ose refuzon dhënien e licencës si SHKK, brenda 3 (tre) muajve nga data e pranimit të kërkesës për licencë. Data e pranimit të kërkesës për licencë i njoftohet me shkrim SHKK-së, nga Banka e Shqipërisë.
2. Banka e Shqipërisë, në rastet kur dokumentacioni i paraqitur nuk është i plotë dhe/b ose nuk përmbush kërkesat e përcaktuara në ligjin për SHKK-të dhe në këtë rregullore, brenda 30 (tridhjetë) ditëve pune, njofton SHKK-në për mangësitë ose për mospërputhjet me dispozitat e ligjit për SHKK-të dhe të kësaj rregulloreje, së bashku me kërkesën për informacion ose dokumentacion shtesë.
3. Banka e Shqipërisë ndërpret procedurat e shqyrtimit të kërkesës për licencë, në rast se të dhënat dhe/ose dokumentacioni i kërkuar për licencim nuk plotësohet nga SHKK-ja brenda 6 (gjashtë) muajve pas datës së aplikimit fillestar për licencë, si dhe njofton me shkrim SHKK-në.
4. Banka e Shqipërisë, kur e gjykon të nevojshme, mund të kryejë verifikime në vend për vërtetësinë e dokumentacionit të paraqitur. 

5. Banka e Shqipërisë mund të inspektojë mjediset/zyrat ku do të zhvillohet veprimtaria financiare, me qëllim verifikimin e plotësimit të kushteve teknike dhe të sigurisë për ushtrimin e këtyre veprimtarive, në zbatim të akteve nënligjore të miratuara nga Banka e Shqipërisë. 

Neni 8
Dhënia ose refuzimi i licencës

1. Banka e Shqipërisë jep ose refuzon licencën sipas përcaktimeve të nenit 72 të ligjit për SHKK-të.
2. Banka e Shqipërisë, përveç shqyrtimit të dokumentacionit të paraqitur, bashkëpunon dhe kërkon informacion nga autoritetet mbikëqyrëse homologe dhe institucionet e specializuara për luftën kundër krimit ekonomik, parandalimin e pastrimit të parave, organet e tatim-taksave, Autoritetin e Mbikëqyrjes Financiare, Autoritetin e Konkurrencës etj.
3. Banka e Shqipërisë, brenda 15 (pesë-mbëdhjetë) ditëve pune nga data e marrjes së vendimit sipas pikës 1 të këtij neni, i njofton SHKK-së vendimin për dhënien e licencës ose për refuzimin e saj, të shoqëruar me arsyet përkatëse.

Neni 9
Karakteristikat e licencës

1. Licenca është e pakufizuar në kohë, e patransferueshme dhe e patjetërsueshme. 
2. Licenca e SHKK-së përfshin emërtimin e subjektit (sipas përcaktimeve në ligjin për SHKK-të), numrin dhe datën e lëshimit të saj, si edhe ka si pjesë përbërëse të saj aneksin e veprimtarive financiare, për të cilat SHKK-ja licencohet. 

Neni 10
Botimi i vendimit për dhënien e licencës

Banka e Shqipërisë publikon vendimin për dhënien e licencës SHKK-së, në Buletinin Zyrtar të Bankës së Shqipërisë. 

Neni 11
Komisionet 

1. SHKK-ja që aplikon për marrjen e licencës, paguan një komision për përpunimin e kërkesës për licencë prej 10,000 (dhjetë mijë) lekësh në Bankën e Shqipërisë, në momentin e paraqitjes së kërkesës dhe dokumentacionit përkatës. 
2. Komisioni, i përcaktuar në këtë nen, nuk rimbursohet edhe në rast të refuzimit të dhënies së licencës nga Banka e Shqipërisë. 

Neni 12 
Revokimi i licencës

1. Banka e Shqipërisë revokon licencën e SHKK-së, në rastet kur:
a) vendos dhënien e miratimit për fillimin e likuidimit vullnetar të SHKK-së;
b) vendos SHKK-në në likuidim të detyruar.
2. Vendimi për revokimin e licencës i komunikohet menjëherë me shkrim SHKK-së, duke dhënë dhe arsyet përkatëse. Ky vendim i njoftohet edhe Agjencisë së Sigurimit të Depozitave.
3. Vendimi i revokimit hyn në fuqi në datën e përcaktuar nga Banka e Shqipërisë.
4. SHKK-ja ndalohet të kryejë veprimtaritë e parashikuara në licencën e saj, pas hyrjes në fuqi të vendimit të Bankës së Shqipërisë për revokimin e saj. 
5. Banka e Shqipërisë e publikon vendimin për revokimin e licencës për të vepruar si shoqëri kursim-krediti, në Buletinin Zyrtar të Bankës së Shqipërisë.
6. SHKK-ja së cilës i është revokuar licenca, është e detyruar që të depozitojë licencën e revokuar pranë Bankës së Shqipërisë. 

KREU III
ORGANET E SHKK-SË

Neni 13
Kriteret e emërimit të anëtarëve të këshillit drejtues, administratorit dhe anëtarëve të komitetit të kontrollit 

1. Kryetari i këshillit drejtues dhe më shumë se gjysma e anëtarëve të këshillit drejtues, si dhe administratori i SHKK-së, përveç sa parashikohet në nenin 19 të ligjit për SHKK-të, duhet të plotësojnë kriteret e mëposhtme:
a) të zotërojnë diplomë universitare;
b) të kenë përvojë profesionale jo më pak se 3 (tre) vjet në fushën financiare;
c) të kenë reputacion të lartë etik dhe profesional.
2. Në rastin e Unionit, kriteret e emërimit të përcaktuara në pikën 1 të këtij neni, janë të zbatueshme për të gjithë anëtarët e këshillit drejtues dhe për administratorin e Unionit. 
3. Anëtarët e komitetit të kontrollit, përveç sa parashikohet në nenin 31 të ligjit për SHKK-të, duhet të plotësojnë kriteret e mëposhtme:
a) të zotërojnë diplomë universitare në ekonomi;
b) të kenë reputacion të lartë etik dhe profe-sional.
4. Anëtarët e tjerë të këshillit drejtues që nuk përfshihen në pikën 1 të këtij neni, përveç sa parashikohet në nenin 19 të ligjit për SHKK-të, duhet të plotësojnë kriteret e mëposhtme:
a) të kenë kryer arsimin e mesëm;
b) të kenë përvojë pune jo më pak se 3 (tre) vjet;
c) të kenë reputacion të lartë etik dhe profesional.
5. Anëtarët e këshillit drejtues, anëtarët e komitetit të kontrollit, dhe administratori i SHKK-së, nuk mund të ushtrojnë njëkohësisht funksione edhe në organet drejtuese të një SHKK-je tjetër ose të një Unioni.

Neni 14
Dokumentacioni për miratimin paraprak të kryetarit të këshillit drejtues, administratorit dhe kryetarit të komitetit të kontrollit 

1. SHKK-ja paraqet një kërkesë me shkrim pranë Bankës së Shqipërisë, për marrjen e miratimit paraprak për kryetarin e këshillit drejtues, administratorin dhe për kryetarin e komitetit të kontrollit, të shoqëruar me dokumentacionin e mëposhtëm:
a) vendimi i organit kompetent, për emërimin e personit në organet drejtuese;
b) dokumenti i identifikimit; 
c) diploma e arsimit sipas kërkesave të kësaj rregulloreje;
d) CV-ja e nënshkruar (sipas formularit nr. 9 të kësaj rregulloreje);
e) të paktën një rekomandim lidhur me aftësinë profesionale, të lëshuar nga eprorë ose punëdhënës të mëparshëm;
f) një përshkrim të detajuar të punës, për pozicionin që do të mbajë personi i propozuar;
g) deklaratë personale në lidhje me shlyerjen e të gjitha detyrimeve tatimore; 
h) vërtetimet e mëposhtme të lëshuara nga organet kompetente, që certifikojnë se:
i) personi nuk është në ndjekje penale;
ii) personi nuk është në gjykim për vepra penale;
iii) personi nuk është i dënuar penalisht (nga Ministria e Drejtësisë);
iv) personi nuk është objekt i procedurave të ekzekutimit të detyrueshëm (nga Zyra e Përmba-rimit Gjyqësor).
Dokumentet e lartpërmendura në shkronjën “h”, duhet të jenë lëshuar jo më herët se 3 (tre) muaj nga data e paraqitjes së kërkesës.
2. Në rastin kur individi i propozuar është shtetas i huaj, përveç dokumentacionit të parashikuar në pikën 2 të këtij neni, paraqet në Bankën e Shqipërisë edhe lejen e tij të qëndrimit dhe të punës, në bazë dhe për zbatim të ligjit “Për të huajt”. 
3. Dokumentacioni i përcaktuar sipas pikave 1 dhe 2 të këtij neni, paraqitet në gjuhën shqipe, në origjinal ose në kopje të noterizuar. Në rastin e dokumentacionit të lëshuar nga autoritetet zyrtare përkatëse të shteteve të huaja, dokumentacioni duhet të jetë edhe i legalizuar nga autoritetet përgjegjëse.
 4. Dokumentacioni dorëzohet në Bankën e Shqipërisë me zarf të mbyllur, ose dërgohet me postë të regjistruar.

Neni 15
Dokumentacioni për anëtarët e tjerë të organeve drejtuese të SHKK-së

SHKK-ja mban në dosje të veçanta dokumentacionin sipas përcaktimeve në nenin 14 të kësaj rregulloreje, për anëtarët e tjerë të këshillit drejtues dhe të komitetit të kontrollit, që nuk miratohen nga Banka e Shqipërisë.

KREU IV
MIRATIMET PARAPRAKE DHE DETYRIMI PËR NJOFTIM

Neni 16
Miratimet paraprake 

1. Shoqëria e kursim-kreditit, pa miratimin paraprak të Bankës së Shqipërisë, nuk mund të:
a) ushtrojë veprimtari financiare të papërfshira në licencën e dhënë;
b) të emërojë kryetarin e këshillit drejtues, administratorin dhe kryetarin e komitetit të kontrollit.
2. Banka e Shqipërisë jep ose refuzon miratimin paraprak, sipas pikës 1 të këtij neni, brenda 3 (tre) muajve nga paraqitja e plotë e kërkesës, mbështetur në dokumentacionin e përcaktuar në nenin 17 të kësaj rregulloreje.
3. Banka e Shqipërisë ndërpret procedurat e shqyrtimit të kërkesës për miratimin paraprak, sipas pikës 1 të këtij neni, në rast se të dhënat dhe/ose dokumentacioni i kërkuar nuk plotësohen nga SHKK-ja brenda 6 (gjashtë) muajve pas datës së aplikimit fillestar, si dhe njofton me shkrim SHKK-në. 
Neni 17
Kërkesa në lidhje me dokumentacionin për miratimet paraprake 

1. SHKK-ja, për të marrë miratimet paraprake të parashikuara në pikën 1 të nenit 16 të kësaj rregulloreje, paraqet një kërkesë me shkrim pranë Bankës së Shqipërisë, të shoqëruar me dokumenta-cionin e mëposhtëm:
a) për veprimtaritë shtesë:
i) vendimi i organit vendimmarrës të SHKK-së për ushtrimin e veprimtarisë shtesë;
ii) ekstrakti i Regjistrit Tregtar, të lëshuar nga Qendra Kombëtare e Biznesit, në të cilin të jetë përcaktuar dhe veprimtaria shtesë në objektin e SHKK-së, si dhe shuma e kapitalit fillestar minimal, të paguar sipas përcaktimit të pikës 7 të nenit 5 të kësaj rregulloreje; 
iii) informacioni mbi plotësimin e kushteve teknike dhe të sigurisë, në ambientet në të cilat do të kryhet veprimtaria shtesë, në rast se kjo veprimtari realizohet me sportel;
iv) rregulloret dhe/ose manualet e nevojshme për kryerjen e veprimtarisë shtesë;
v) parashikimin për 3 (tre) vitet e ardhshme të treguesve financiarë për veprimtarinë/të shtesë dhe ndikimin e tyre në gjendjen e përgjithshme financiare të SHKK-së, si dhe pasqyrat financiare (bilanci, pasqyra e të ardhurave dhe shpenzimeve dhe pasqyra e ndryshimeve në kapital), sipas formularëve nr. 3, 4 dhe 5 të kësaj rregulloreje.
b) për miratimin e kryetarit të këshillit drejtues, të administratorit dhe të kryetarit të komitetit të kontrollit, paraqet dokumentacionin e parashikuar në nenin 14 të kësaj rregulloreje.
2. Banka e Shqipërisë, sipas rastit, mund të kërkojë edhe dokumente shtesë, përveç sa është parashikuar në këtë nen. 
3. Dokumentacioni sipas pikës 1 të këtij neni, duhet të jetë në gjuhën shqipe, në origjinal ose në kopje të noterizuar.
 4. Dokumentacioni dorëzohet në Bankën e Shqipërisë me zarf të mbyllur, ose dërgohet me postë të regjistruar.
5. Banka e Shqipërisë, në rastin e refuzimit të kërkesës për të ushtruar veprimtari shtesë, jep me shkrim arsyet e këtij refuzimi.

Neni 18
Detyrimet për njoftim

1. SHKK-ja njofton Bankën e Shqipërisë në të gjitha rastet dhe sipas afateve të përcaktuara në nenin 75 të ligjit për SHKK-të.
2. SHKK-ja, përveç sa parashikohet në pikën 1 të këtij neni, njofton Bankën e Shqipërisë brenda 30 (tridhjetë) ditëve, për: 
a) zmadhimin e kapitalit, si pasojë e kontributit individual të çdo anëtari dhe/ose fondeve të donatorëve, mbi vlerën 100,000 (njëqind mijë) lekë;
b) zvogëlimin e kapitalit mbi vlerën 100,000 (njëqind mijë) lekë;
c) ndryshimet në strukturën organizative;
d) hapjen ose mbylljen e degëve të SHKK-së, apo ndryshime të adresës së tyre;
e) largimin/emërimin e anëtarëve të këshillit drejtues, administratorit dhe anëtarëve të komitetit të kontrollit, sipas formularit nr. 8 të kësaj rregulloreje.

KREU V
LICENCIMI I UNIONIT

Neni 19
Veprimtaritë financiare dhe kërkesa për kapitalin

1. Unioni licencohet për të ushtruar veprim-tarinë e pranimit të depozitave dhe dhënies së kredive, vetëm për anëtarët e Unionit.
2. Unioni, përveç sa parashikohet në pikën 1 të këtij neni, mund kryejë për anëtarët e tij edhe funksionet e parashikuara në nenin 45, pika 2 të ligjit për SHKK-të.
3. Unionit i lind e drejta për fillimin e ushtrimit të veprimtarisë, vetëm pasi pajiset me licencë nga Banka e Shqipërisë dhe me certifikatën e sigurimit të depozitave nga Agjencia e Sigurimit të Depo-zitave, sipas parashikimeve të ligjit nr. 53/2014 “Për sigurimin e depozitave”, i ndryshuar. 
4. Unioni nuk mund të lidhë marrëveshje me të tretët (outsourcing), për të transferuar ushtrimin e veprimtarive financiare për të cilat është licencuar dhe/ose për ushtrimin e funksionit të kontrollit të brendshëm. 
5. Shuma e kapitalit fillestar minimal të kërkuar për t’u licencuar si Union i shoqërive të kursim-kreditit dhe për të ushtruar veprimtaritë financiare të përcaktuara në ligjin për SHKK-të, është 20,000,000 (njëzet milionë) lekë.
6. Çdo shtesë e kapitalit, si dhe çdo ndryshim në strukturën e tij, shoqërohet me paraqitjen në Bankën e Shqipërisë të informacionit lidhur me burimin e krijimit të këtij kapitali, sipas dokumentacionit të përcaktuar në shkronjën “e” të pikës 2 të nenit 6 të kësaj rregulloreje.
7. Banka e Shqipërisë ka të drejtë të kërkojë sqarime dhe të bëjë verifikime të mëtejshme, lidhur me burimin e krijimit të kontributeve ose të fondeve, që do të shërbejnë si kapital fillestar minimal ose si shtesë e mëvonshme e tij.
8. Pagesat dhe/ose shpenzimet për blerjen ose për marrjen me qira të lokaleve dhe të pajisjeve të punës nuk përfshihen në shumën e kapitalit fillestar minimal. 

Neni 20
Dokumentacioni dhe procedura e licencimit të Unionit 
 
1. Kërkesa për licencimin e Unionit bëhet me shkrim (sipas formularit nr. 1 të kësaj rregulloreje) nga anëtarët, ose administratori i Unionit, ose nga një person i autorizuar ligjërisht prej tyre (sipas formularit nr. 2 të kësaj rregulloreje).
2. Kërkesa shoqërohet nga formularët e plotësuar, bashkëlidhur dhe pjesë përbërëse e kësaj rregulloreje, si dhe dokumentacioni i mëposhtëm:
a) akti i themelimit të Unionit;
b) statuti i Unionit;
c) vendimet e asambleve të SHKK-ve themeluese të Unionit për pjesëmarrjen në Union;
d) ekstrakti i regjistrit tregtar për regjistrimin e Unionit, i lëshuar nga Qendra Kombëtare e Biznesit, në të cilin të jenë përcaktuar edhe veprimtaritë për të cilat Unioni kërkon të licencohet;
e) dokumentacioni për burimin e kapitalit sipas shkronjës “e” të pikës 2 të nenit 6 të kësaj rregulloreje;
f) planbiznesi i veprimtarisë së propozuar (sipas përmbajtjes së formularit nr. 7 të kësaj rregulloreje); 

g) aktet e brendshme rregullative (rregulloret dhe/ose udhëzimet e brendshme), të miratuara nga organet vendimmarrëse për:
i) veprimtarinë operacionale të Unionit; 
ii) sistemin e kontrollit të brendshëm, duke përfshirë procedura efektive administrative të kontrollit të brendshëm;
iii) transparencën me anëtarët e Unionit;
iv) administrimin e rreziqeve;
v) parandalimin e pastrimit të parave dhe financimin e terrorizmit, duke përfshirë një program masash në përputhje me legjislacionin në fuqi; 
vi) organizimin, funksionimin dhe adminis-trimin e sistemeve të teknologjisë së informacionit dhe komunikimit, duke përfshirë mënyrën e mbrojtjes/ sigurisë së informacionit dhe të dhënave të anëtarëve.
h) informacioni mbi plotësimin e kushteve administrative dhe teknike të nevojshme për ushtrimin e veprimtarive me sportel.
3. Dokumentacioni sipas pikës 2 të këtij neni duhet të jetë në gjuhën shqipe, në origjinal ose në kopje të noterizuar. Në rastin e dokumentacionit të lëshuar nga autoritetet zyrtare përkatëse në shtete të huaja, të ndryshme nga Republika e Shqipërisë, dokumentacioni duhet të jetë edhe i legalizuar nga autoritetet përgjegjëse. 
4. Dokumentacioni dorëzohet në Bankën e Shqipërisë me zarf të mbyllur, ose dërgohet me postë të regjistruar.
5. Për licencimin e Unionit zbatohen kërkesat e neneve 7, 8, 9, 10, 12, 13, 14 dhe 15 të kësaj rregulloreje.

Neni 21
Komisionet 

1. Unioni që aplikon për marrjen e licencës, paguan një komision për përpunimin e kërkesës për licencë prej 30,000 (tridhjetë mijë) lekësh në Bankën e Shqipërisë, në momentin e paraqitjes së kërkesës dhe dokumentacionit përkatës. 
2. Komisioni nuk rimbursohet, edhe në rastet e refuzimit të dhënies së licencës nga Banka e Shqipërisë. 

Neni 22
Miratimet paraprake dhe njoftimet

1. Unioni, pa miratimin paraprak të Bankës së Shqipërisë, nuk mund:
a) të krijojë një njësi organizative të veçantë përgjegjëse për monitorimin e SHKK-ve;
b) të emërojë drejtuesin e njësisë organizative të përcaktuar në shkronjën “a” të kësaj pike.
2. Dokumentacioni për miratimet paraprake të parashikuara në shkronjat “a” dhe “b” të pikës 1 të këtij neni, përcaktohet në nenet 23 dhe 24 të kësaj rregulloreje. 
3. Banka e Shqipërisë jep ose refuzon miratimet paraprake, sipas pikës 1 të këtij neni, brenda 3 (tre) muajve nga paraqitja e plotë e kërkesës.
4. Banka e Shqipërisë ndërpret procedurat e shqyrtimit të kërkesës për miratimin paraprak, sipas pikës 1 të këtij neni, në rast se të dhënat dhe/ose dokumentacioni i kërkuar nuk plotësohet nga Unioni brenda 6 (gjashtë) muajve pas datës së aplikimit fillestar, si dhe njofton me shkrim Unionin. 
5. Unioni njofton Bankën e Shqipërisë në të gjitha rastet dhe sipas afateve të përcaktuara në nenin 75 të ligjit për SHKK-të.
6. Unioni, përveç sa parashikohet në pikën 5 të këtij neni, njofton Bankën e Shqipërisë brenda 30 (tridhjetë) ditëve, për: 
a) zmadhimin e kapitalit;
b) zvogëlimin e kapitalit;
c) ndryshimet në strukturën e kapitalit; 
d) ndryshime në strukturën organizative;
e) hapjen ose mbylljen e degëve të Unionit, apo ndryshime të adresës së tyre;
f) largimin/emërimin e administratorit, të anëtarëve të këshillit drejtues dhe të komitetit të kontrollit dhe të drejtuesit të njësisë së monitorimit, sipas formularit nr. 8 të kësaj rregulloreje.

Neni 23
Njësia organizative përgjegjëse për ushtrimin e monitorimit

1. Njësia përgjegjëse për ushtrimin e monitorimit është njësi organizative e veçantë e Unionit, e pavarur nga veprimtaritë, strukturat dhe personat që ajo monitoron.
2. Banka e Shqipërisë jep miratimin paraprak, kur krijon bindjen se struktura dhe buxheti i njësisë përgjegjëse për ushtrimin e monitorimit janë në përputhje me numrin, përmasat dhe rreziqet e SHKK-ve të cilat monitoron. 
3. Unioni paraqet një kërkesë me shkrim pranë Bankës së Shqipërisë për marrjen e miratimit paraprak për njësinë përgjegjëse për ushtrimin e monitorimit, të shoqëruar me dokumentacionin e mëposhtëm:
a) vendimin e organit kompetent për krijimin e kësaj njësie; 
b) strukturën e njësisë organizative që propozohet të krijohet; 
c) parashikimin e numrit të punonjësve, buxhetin e planifikuar dhe SHKK-të që do të monitorohen; 
d) rregulloret e funksionimit të njësisë, ku të parashikohen edhe linjat e raportimit të saj.

Neni 24
Drejtuesi i njësisë organizative përgjegjëse për ushtrimin e monitorimit

1. Drejtuesi i njësisë përgjegjëse për monitorimin e SHKK-ve, plotëson kriteret e mëposhtme: 
a) zotëron diplomë universitare, ose minimalisht ka kryer programin e ciklit të dytë të studimeve në institucionet e arsimit të lartë në ekonomi; 
b) ka përvojë prej të paktën 5 (pesë) vjet në sektorin bankar dhe/ose financiar;
c) ka reputacion të lartë etik dhe profesional;
d) ka përvojë të përshtatshme dhe të mjaftueshme në drejtim (të paktën 3-vjeçare në sistemin bankar dhe/ose financiar).
2. Unioni paraqet një kërkesë me shkrim pranë Bankës së Shqipërisë për marrjen e miratimit paraprak për drejtuesin e njësisë organizative përgjegjëse për ushtrimin e monitorimit ndaj SHKK-ve, të shoqëruar me dokumentacionin e mëposhtëm:
a) vendimi i organit kompetent mbi propozimin për emërimin e drejtuesit përkatës;
b) dokumenti i identifikimit; 
c) diploma e arsimit të lartë;
d) CV-ja e nënshkruar (sipas formularit nr. 9 të kësaj rregulloreje);
e) të paktën një rekomandim lidhur me aftësinë profesionale, të lëshuar nga eprorë, punëdhënës të mëparshëm apo akademikë;
f) një përshkrim të detajuar të punës për drejtuesin e propozuar;
g) deklaratë personale në lidhje me shlyerjen e të gjitha detyrimeve tatimore; 
h) vërtetimet e mëposhtme të lëshuara nga organet kompetente, që certifikojnë se:
i) personi nuk është në ndjekje penale;
ii) personi nuk është në gjykim për vepra penale;
iii) personi nuk është i dënuar penalisht (nga Ministria e Drejtësisë);
iv) personi nuk është objekt i procedurave të ekzekutimit të detyrueshëm (nga Zyra e Përmba-rimit Gjyqësor).
Dokumentet e lartpërmendura në shkronjën “h”, duhet të jenë lëshuar jo më herët se 3 (tre) muaj nga data e paraqitjes së kërkesës.
3. Unioni, në rastin kur individi i propozuar për drejtues është një shtetas i huaj, përveç dokumentacionit të parashikuar në pikën 2 të këtij neni, paraqet në Bankën e Shqipërisë edhe lejen e tij të qëndrimit dhe të punës, në bazë dhe për zbatim të ligjit “Për të huajt“. 
4. Dokumentacioni i përcaktuar sipas pikave 2 dhe 3 të këtij neni paraqitet në gjuhën shqipe, në origjinal ose në kopje të noterizuar. Në rastin e dokumentacionit të lëshuar nga autoritetet zyrtare përkatëse të shteteve të huaja, dokumentacioni duhet të jetë edhe i legalizuar nga autoritetet përgjegjëse.
5. Dokumentacioni dorëzohet në Bankën e Shqipërisë me zarf të mbyllur, ose dërgohet me postë të regjistruar. 

KREU VI
RIORGANIZIMI JURIDIK I SHKK-ve DHE UNIONEVE TË TYRE

Neni 25
Bashkimi me përthithje

1. SHKK-ja nuk mund të riorganizohet, nëpërmjet bashkimit me përthithje, pa miratimin paraprak me shkrim të Bankës së Shqipërisë.
2. Kërkesa për miratim bëhet me shkrim nga SHKK-ja përthithëse dhe shoqërohet nga dokumentacioni i mëposhtëm:
a) vendimi i asamblesë së përgjithshme të secilës SHKK të përfshirë në procesin e bashkimit, për miratimin e riorganizimit të tyre nëpërmjet bashkimit me përthithje;
b) marrëveshja/projekti i bashkimit me përthithje, i nënshkruar nga përfaqësuesit ligjorë të SHKK-ve që marrin pjesë në bashkim;
c) bilanci i SHKK-së përthithëse dhe të dhëna të detajuara për kapitalin, të përgatitura mbi baza të konsoliduara dhe të certifikuara nga një auditues ligjor ose shoqëri auditimi; 

d) projektstatuti i SHKK-së, pas realizimit të procesit të bashkimit me përthithje;
e) plani strategjik për realizimin e përthithjes për SHKK-në përthithëse, i shoqëruar me pasqyrat financiare (bilanci, pasqyra e të ardhurave dhe shpenzimeve dhe pasqyra e ndryshimeve në kapital), sipas formularëve nr. 3, 4 dhe 5 të kësaj rregulloreje dhe me parashikimet në lidhje me zbatimin e kuadrit rregullativ dhe mbikëqyrës për tre vitet e para të ushtrimit të veprimtarisë;
f) nëse do të ketë ndryshime në strukturën organizative të SHKK-së përthithëse, struktura e re organizative si dhe numri i mundshëm i punonjësve.

Neni 26
Bashkimi me krijim

1. SHKK-ja nuk mund të riorganizohet, nëpërmjet bashkimit me krijim, pa miratimin paraprak me shkrim të Bankës së Shqipërisë. 
2. Kërkesa për miratim bëhet me shkrim nga SHKK-të ekzistuese dhe shoqërohet nga dokumentacioni i mëposhtëm:
a) vendimi i asamblesë së përgjithshme të secilës SHKK të përfshirë në procesin e bashkimit, për miratimin e riorganizimit të tyre nëpërmjet bashkimit me krijim;
b) marrëveshja/projekti i bashkimit me krijim, i nënshkruar nga përfaqësuesit ligjorë të SHKK-ve që marrin pjesë në bashkim;
c) bilanci i SHKK-së së re, me të dhëna të detajuara për kapitalin, të përgatitura mbi baza të konsoliduara dhe të certifikuara nga një auditues ligjor ose shoqëri auditimi.

Neni 27
Ndarja me përthithje

1. SHKK-ja nuk mund të riorganizohet nëpërmjet ndarjes me përthithje pa miratimin paraprak me shkrim të Bankës së Shqipërisë. 
2. Kërkesa për miratim bëhet me shkrim nga SHKK-ja që ndahet dhe shoqërohet me doku-mentacionin e mëposhtëm:
a) vendimi i asamblesë së përgjithshme të secilës SHKK të përfshirë në procesin e ndarjes, për miratimin e riorganizimit të tyre nëpërmjet ndarjes me përthithje;
b) marrëveshja/projekti i ndarjes me përthithje, i nënshkruar nga përfaqësuesit ligjorë të SHKK-ve të përfshira në ndarjen me përthithje;
c) bilancet e SHKK-së që ndahet dhe të SHKK-ve pritëse me të dhëna të detajuara të kapitalit. Bilancet përgatiten mbi baza të konsoliduara dhe certifikohen nga një auditues ligjor ose shoqëri auditimi;
d) plani strategjik për realizimin e ndarjes për SHKK-të pritëse, i shoqëruar me pasqyrat financiare (bilanci, pasqyra e të ardhurave dhe shpenzimeve dhe pasqyra e ndryshimeve në kapital) sipas formularëve nr. 3, 4 dhe 5 të kësaj rregulloreje, dhe me parashikimet në lidhje me zbatimin e kuadrit rregullativ dhe mbikëqyrës për tre vitet e para të ushtrimit të veprimtarisë;
e) struktura e re organizative e SHKK-ve pritëse dhe numri i mundshëm i punonjësve.

Neni 28 
Ndarja me krijim

1. SHKK-ja nuk mund të riorganizohet, nëpërmjet ndarjes me krijim, pa miratimin paraprak të Bankës së Shqipërisë. 
2. Kërkesa për miratim bëhet me shkrim nga SHKK-ja që po ndahet dhe shoqërohet nga dokumentacioni i mëposhtëm:
a) vendimi i asamblesë së përgjithshme të SHKK-së që po ndahet, për miratimin e riorganizimit nëpërmjet ndarjes me krijim; 
b) marrëveshja/projekti i ndarjes me krijim, i nënshkruar nga përfaqësuesit ligjorë të SHKK-ve, të përfshira në ndarjen me krijim;
c) bilancet e SHKK-ve të reja pritëse me të dhëna të detajuara mbi kapitalin të certifikuara nga një auditues ligjor ose shoqëri auditimi;
d) nëse kapitali i SHKK-së që ndahet nuk plotëson minimumin e kapitalit fillestar të kërkuar për SHKK-të pritëse, që përfitohen nga procesi i ndarjes, depozitohen fonde të nevojshme shtesë në një llogari bankare.

Neni 29
Të përgjithshme për bashkimin dhe ndarjen

1. Në rastet kur bashkimet dhe ndarjet çojnë në krijimin e, të paktën, një SHKK-je të re, kjo e fundit do t’u nënshtrohet të gjitha rregullave të përcaktuara në këtë rregullore, për licencimin rishtazi si SHKK.
2. Banka e Shqipërisë përveç dokumentacionit të përcaktuar në këtë rregullore, mund të kërkojë, rast pas rasti, edhe informacione të tjera shtesë, të cilat i gjykon të nevojshme në procesin e vendimmarrjes, nisur nga veçoritë (specifikat) e këtij procesi.
3. Banka e Shqipërisë, pasi shqyrton dhe verifikon dokumentacionin e paraqitur, merr vendimin për miratimin ose refuzimin e riorganizimit të SHKK-së.
4. Afati maksimal për shqyrtimin e dokumentacionit dhe për miratimin ose për refuzimin e bashkimit/ndarjes, është 3 (tre) muaj nga depozitimi i dokumentacionit të plotë, sipas kërkesave të kësaj rregulloreje.
5. Në rastin e bashkimit me përthithje, SHKK-ja përthithëse vazhdon të ushtrojë vetëm veprimtaritë financiare për të cilat është licencuar. 
6. Në rastin e ndarjes me përthithje, SHKK-të pritëse vazhdojnë të ushtrojnë vetëm veprimtaritë financiare për të cilat janë licencuar. 

Neni 30
Shndërrimi i Unionit në SHKK

1. Unioni mund të shndërrohet në formën e një SHKK-je, pas miratimit të Bankës së Shqipërisë, në përputhje më parashikimet e kreut IX të ligjit për SHKK-të.
2. Banka e Shqipërisë jep miratimin, nëse plotësohen kërkesat e nenit 55 dhe të nenit 56 (kërkesat për dokumentacion) të ligjit për SHKK-të.
3. Raporti mbi realizimin e shndërrimit të Unionit në SHKK, pjesë e dokumentacionit të parashikuar në shkronjën “a” të pikës 1 të nenit 56 të ligjit për SHKK-të, hartohet nga një shoqëri auditimi, e cila duhet të plotësojë kriteret e mëposhtme:
a) të jetë person juridik i regjistruar në regjistrin publik të audituesve ligjorë për ushtrimin e kësaj veprimtarie në Republikën e Shqipërisë;
b) të ketë 3 (tre) vjet eksperiencë në fushën e auditimit ligjor të pasqyrave financiare të bankave ose subjekteve të tjera financiare, që mbajnë kontabilitetin sipas Standardeve Ndërkombëtare të Raportimit Financiar (SNRF-ve);
c) të paktën dy prej ortakëve ose të punësuarve të shoqërisë, të kenë titull profesional “auditues ligjor”;
d) të mos ketë konflikt interesash me Unionin, sipas përcaktimeve të ligjit “Për auditimin ligjor”.

Neni 31
Përfundimi i anëtarësisë së SHKK-së në Union

1. Në rastin e përfundimit të anëtarësisë së SHKK-së në Union, SHKK-ja që do të përfundojë anëtarësinë dhe Unioni, caktojnë një shoqëri auditimi e cila do të hartojë bilancet e SHKK-së dhe të Unionit para dhe pas përfundimit të anëtarësisë në Union, me të dhëna të detajuara të kapitalit. 
2. SHKK-ja, e cila do të përfundojë anëtarësinë, paraqet në Bankën e Shqipërisë vendimin e asamblesë së përgjithshme të SHKK-së, për përfundimin e anëtarësisë në Union.
3. SHKK-ja që do të përfundojë anëtarësinë dhe Unioni, paraqesin në Bankën e Shqipërisë bilancet e hartuara nga shoqëria e auditimit, sipas pikës 1 të këtij neni.
4. Banka e Shqipërisë, mund të paralajmërojë SHKK-në, e cila do të përfundojë anëtarësinë në Union, në rast se ky veprim mund të sjellë pasoja negative për SHKK-në.

KREU VII
LIKUIDATORI

Neni 32
Kushtet kualifikuese të likuidatorit
 	
1. Banka e Shqipërisë vendos në likuidim të detyruar SHKK-në, kur konstaton ekzistencën e një ose më shumë prej kushteve, të parashikuara në nenin 95 të ligjit për SHKK-të. 
2. Procesi i likuidimit të detyruar kryhet nga likuidatori i caktuar nga Banka e Shqipërisë.
3. Personi i propozuar për likuidator, për të ushtruar funksionin e likuidatorit, sipas dispozitave të ligjit për SHKK-të, duhet të plotësojë kriteret e mëposhtme:
a) të përmbushë kushtet e përcaktuara në ligjin për SHKK-të dhe në aktet nënligjore, të nxjerra nga Banka e Shqipërisë për administratorët e SHKK-së;
b) të ketë përvojë pune të paktën 5-vjeçare, si drejtues ekzekutiv në një institucion financiar ose bankë, apo në një shoqëri auditimi. 
4. Personi i propozuar si likuidator i SHKK-së, përpara emërimit të tij, depoziton një vërtetim, në të cilin shprehet se ndaj tij nuk ka ndonjë ndalesë të përmendur në nenin 33 të kësaj rregulloreje. 
[bookmark: _Ref138135375] 
Neni 33
Kushtet skualifikuese të likuidatorit
 
1. Një individ nuk është i përshtatshëm për të ushtruar funksionin e likuidatorit ose lirohet nga ky funksion, në rastet kur:
a) është dënuar penalisht nga gjykata për një vepër penale, për të cilën ligji parashikon dënimin me burgim; 
b) në çastin e emërimit të tij, ka dyshime të bazuara për pjesëmarrje të tij në veprimtari mashtruese, apo i kërkohet dëmshpërblim që mund të privojë ose të cenojë materialisht mundësitë e tij për të realizuar detyrën;
c) është subjekt i hetimeve për veprimtari mashtruese ose vepra të tjera penale;
ç) 	me vendim të gjykatës, është në pamundësi për të ushtruar detyrat ndaj SHKK-së; 
d) 	ka konflikt interesi me SHKK-në, sipas nenit 33 të ligjit për SHKK-të.

KREU VIII
DISPOZITA TË FUNDIT

Neni 34
Masat mbikëqyrëse dhe sanksionet

Banka e Shqipërisë në rast të shkeljes së dispozitave të kësaj rregulloreje, zbaton masat mbikëqyrëse dhe/ose gjobat e parashikuara në ligjin për SHKK-të.

Neni 35
Dispozita kalimtare

1. SHKK-të dhe Unionet e licencuara nga Banka e Shqipërisë dhe që ushtrojnë veprimtari përpara hyrjes në fuqi të kësaj rregulloreje, marrin masa për organizimin e veprimtarisë dhe strukturës së brendshme, në përputhje me kërkesat e kësaj rregulloreje, brenda datës 30 qershor 2017.
2. SHKK-të dhe Unionet e licencuara nga Banka e Shqipërisë dhe që ushtrojnë veprimtari përpara hyrjes në fuqi të kësaj rregulloreje, marrin masa për plotësimin e niveleve minimale të kërkuara të kapitalit, siç përcaktohet në nenet 5 dhe 19 të kësaj rregulloreje, brenda datës 30 qershor 2018.
3. Banka e Shqipërisë ka të drejtë t’u kërkojë SHKK-ve dhe Unioneve të licencuara përpara hyrjes në fuqi të kësaj rregulloreje, informacione shtesë në zbatim të dispozitave të ligjit për SHKK-të, në rastet që e gjykon të arsyeshme. 

Neni 36
Të fundit

Formularët bashkëlidhur janë pjesë përbërëse e kësaj rregulloreje. 

KRYETARI I KËSHILLIT MBIKËQYRËS 
Gent Sejko

FORMULARI NR. 1

KERKESE DREJTUAR BANKIES SE SHQIPERISE PiER DHENIE LICENCE
PEER SHOQERI KURSIM-KREDITI/ UNION Tk SHOQERIVE Ti KURSIM-
KREDITIT

Emri i SHKK-s&/Unionit:
Vendndodhja e propozuar : Adresa , Shqipéri
(Qyteti) (Rrethi)

Me ané t& ké&saj kérkese i drejtohemi Bankés s& Shqipéris€, duke i véné né dispozicion
¢do informacion t& kérkuar prej saj, pér t& na pajisur me licencé pér té kryer veprimtari si
shoqéri kursim-krediti/Union:

- pranimin ¢ depozitave dhe dhénien e kredive, a
- t& gjitha shérbimet e pagesave dhe t& transferimit t& parave; a
- kémbimin valutor; =
- girané financiare (|

Ng aktivitetin g8 ne propozojmé t& kryejmé, angazhohemi pér zbatimin e ligjit “Pér
shoqérité e kursim-kreditit dhe Unionet e tyre” dhe t& legjislacionit shqiptar.

Kérkuesit:

Shénim: Kérkesa e shogéruar me dokumentet dhe me formularét e kérkuar né mbéshtetje
& ké&saj rregulloreje dérgohen né adresén e méposhtme:

Departamenti i Mbikéqyrjes
Banka e Shqipérisé
Sheshi “Skénderbej”, Nr.1
Tirané, Shqipéri.

FORMULARI NR. 2

VENDIMI

1 _ _ -
(ORGANIT VENDIMMARRES)

PiER CAKTIMIN E PERFAQESUESVE

-------------------------- (Organi vendimmarrés) vérteton &, me sa dimé e besojms,
informacioni i paraqitur né ké&té kérkesé &shté i vérteté dhe i ploté. Pér mé tepér, -----------
----------- (organi vendimmarrés) eméron dhe pércakton si pérfagésues:

(Emri) (Atésia ) (Mbiemri)
Adresa:
(Rruga, Numri) (Qyteti ) (Shteti)
(Numri i telefonit) (Adresa e postés elektronike - email)

Pérfaqésuesi i mésipérm &shté i autorizuar t8 pérfaqésojé SHKK-n&/Unionin dhe t&
paragitet t& nénshkruajé para Bankss s& Shqipérisé, pérve¢ rasteve kur Banka e
Shqipérisé do t& kérkojé veprime personale nga anétarét e --------------- (organit
vendimmarrés). Pérfaq8suesi &shté i autorizuar t8 b&jé gjithgka t& nevojshme, né ményré
sa mé t& ploté dhe t& pérmbushé t& gjitha synimet dhe géllimet si¢ do t& mund t’i bénte
veté i nénshkruari, nése do t& paragiste dhe do t8 merrte personalisht gjithé
korrespondencén dhe dokumentet nga Banka ¢ Shqip&risé.

Daté 5

(Emri mbiemri) (Nénshkrimi)

Shénim: Ky formular duhet t& vértetohet nga noteri.

BILANCI I PARASHIKUAR

FORMULARI NR. 3

Bilanci i Parashikuar Pérvitine | Pérvitine Pér vitin e
mbyllur mbyllur mbyllur
Nr. (né mijeé leke) 31 dhjetor | 31 dhjetor 31 dhjetor
N N+1 N+2
1 | Arka
2 | Bono thesari
3 | Llogari rrjedhése né banké ose né Union
4 | Depozita né banké ose né Union
5 | Kredi (neto)
51| Kredi afatshkurtér
5.2 | Kredi afatmesme
53 | Kredi afatgjaté
5.4 | Kredi pér prona té patundshme (hipotekare)
55 | Kontratat e giradhénies financiare
56 | (minus): Provigjone pér kredité
6 | Mjete dhe detyrime t& tjera
7 | Mjete t& géndrueshme dhe burimet e pérhershme
TOTALII AKTIVEVE
1 Llogari rrjedhése dhe llogari garancie
2 | Huamarrje nga bankat, institucionet e kreditit dhe
institucionet e tjera financiare
3 | Huamarrje nga Unioni
4 | Huamarrje nga geveria
5 | Llogari rrjedhése nga anétarét
6 | Depozitat nga anétarét
7 | Depozita t& bllokuara si garanci pér kredité
8 | Mjete dhe detyrime t& tjera
Detyrime gjithsej
9 | Kontributet e anstaréve
10 | Fondet ¢ donatoréve
11 | Rezerva ligjore
12 | Rezerva statutore
13 | Rezerva te tjera
14 Fitim/Humbjet e grumbulluara
15 | Rezerva e rivlerésimit té aktiveve té géndrueshme
16

Fitimi (humbja) 1 vitit ushtrimor

Kapitali gjithsej

DETYRIME DHE KAPITAL GJITHSEJ

FORMULARI NR. 4

PASQYRA E T ARDHURAVE DHE SHPENZIMEVE (E PARASHIKUAR)

Té ardhurat dhe shpenzimet

( ne mijé leke)

Pér vitin e
mbyllur
31 dhjetor
N

Pér vitin e
mbyllur
31 dhjetor
N+1

Pér vitin e
mbyllur
31 dhjetor
N+2

TE ARDHURAT

Té ardhura nga interesi i kredive

Té ardhura nga interesi i depozitave

[#8]

Té ardhura nga veprimet me letrat me vlerg dhe
veprimtarité e tjera financiare

Té ardhura nga komisionet

Té ardhura nga operacionet e qirasé

Fitime nga veprimet me valutat

Té ardhura té jashtézakonshme

Té ardhura té tjera

7| o] < o] »]| &

Té ardhurat gjithsej

SHPENZIMET

Shpenzime pér interesat e huamarrjeve

Shpenzime pér interesat e depozitave té anétaréve

Shpenzime pér komisione

& W] o] —

Humbje nga veprimet me letrat me vleré dhe
veprimtarité e tjera financiare

Shpenzime pér operacionet e qirasé

Humbje nga veprimet me valutat

Shpenzime t& pérgjithshme té veprimtarisé

ool <] &

Amortizimi dhe fondet rezervé pér zhvlerésimin e
mjeteve t& géndrueshme

Shpenzime pér fonde rezervé

10

Shpenzime t& jashtézakonshme

11

Shpenzime té tjera

Shpenzime gjithsej

Fitimi ose humbja (A-B)

Donacionet (dhuratat) e marra

Fitimi ose humbja pas donacioneve

FORMULARI NR. 5

PASQYRA E NDRYSHIMEVE NE KAPITAL (E PARASHIKUAR)

Kapitali

Fonde té
donatoréve

Rezerva

Teprica/
(Deficiti) i
Mbartur

Totali

Gjendja mé 1 janar N

Shtesa/pakésime pér periudhén

Rezultati i vitit

Gjendja mé 31 dhjetor N

Shtesa/pakésime pér periudhén

Rezultati i vitit

Gjendja mé 31 dhjetor N+1

Shtesa/pakésime pér periudhén

Rezultati 1 vitit

Gjendja mé 31 dhjetor N+2

FORMULARI NR. 6

MJEDISET E SHKK-SK DHE VENDNDODHJA E SAJ
1. Kapitali i propozuar pér t’u investuar né mjete fikse, tipi i zotSrimit:

e Vendet e pérhershme marré me gira
e Vendet e pérhershme proné vetjake
e Vendet e pérkohshme

2. Pérshkrimi i mjediseve:
a) Mjediset q& do t& merren me qira:

ikostoja vjetore e parashikuar e girasé s¢ SHKK-s&,
ii.pérshkrimi i riparimeve dhe i pérmirésimeve t& parashikuara t& ndértesés.

b) Mjediset né pronési:

iemri dhe adresa e shitésit, data e pérfundimit t& ndértimit, kostoja e blerjes
s& lokalit (objektit);

ii.kostoja dhe pérshkrimi i riparimeve t& nevojshme, riparime dhe ndryshime
8 ndértesés dhe t8 ambientit rrethues.

c) Mjediset ¢ pérkohshme:

i.vendndodhja e mjediseve t& pérkohshme;

ii.detaje lidhur me mjediset e pérkohshme, duke pérfshiré pérmasat e tyre,
tipin e konstruksionit, lehtésité mé kryesore q& do t& vendosen né ndértesé;

iii.ng qofté se mjediset ¢ pérkohshme do t& blihen, parashikimin e kostos,
vlerén e pérafért t& rishitjes, njé kopje t& formularit-tip t& kontratés sé&
blerjes;

ivné qofté se mjediset ¢ pérkohshme do t& merren me qira, t& jepet
parashikimi i vlerés s& girasé mujore.

3. Investimi i propozuar né mobilie, né pajisje dhe njé pérshkrim i sendeve.

4. Investimi i propozuar pér t& pérmbushur kushtet minimale teknike dhe t& sigurisé
t& nevojshme pér ushtrimin e aktivitetit.

FORMULARI NR. 7

PLANBIZNESI I VEPRIMTARISE SE PROPOZUAR

Planbiznesi i veprimtarisé duhet t& pércaktojé qéllimin, objektivat dhe filozofing ¢ biznesit té
SHKK-s&/Unionit. Banka ¢ Shqipérisé do t& rishikojé vazhdimisht gjaté vitit t& paré té
veprimtarisé, planin e propozuar t& veprimtarisé, qé nga miratimi pér t& gjykuar nése
operacionet ¢ shoqérisé s¢ kursim-kreditit/Unionit kryhen né pérputhje me planin fillestar t&
dhéné t& veprimtarisé, veganérisht pér sa i pérket rritjes s& aktiveve dhe detyrimeve. Cdo
ndryshim i réndésishém i planit fillestar t& paraqitur mund t& b&het shkak pér revokimin e
licencés. Pér kété arsye, duhet pasur kujdes pér pérgatitjen ¢ planit té veprimtarisé.

N& planbiznesin e veprimtarisé:
1. Prezantohet struktura ¢ organizimit t& SHKK-sé&/Unionit dhe niveli i pérgjegjésive.

2. Pérshkruhen politikat ¢ SHKK-s&/Unionit pér veprimtarité q& kérkon t& kryejé,
objektivat dhe pozicioni i saj/tij né treg.

3. Pérshkruhen veprimtarité, segmenti i tregut (klientela), produktet dhe shérbimet q&
propozon té kryejé gjaté 3 (tre) viteve t& para t& ushtrimit t& veprimtarisé pas licencimit.

4. Pérshkruhen té detajuara, burimet ¢ financimit dhe struktura e aktiveve pér 3 (tre)
vitet ¢ para t& ushtrimit t& veprimtarisé pas licencimit.

5. Pérshkruhen vlerésimi i tregut, konkurrentét, karakteristikat e tregut dhe tendencat e
zhvillimit t& tij.

6. Pérshkruhet parashikimi i gjendjes financiare t& SHKK-sé/Unionit, si dhe paraqiten
pasqyrat financiare (bilanci, pasqyra ¢ t& ardhurave dhe shpenzimeve dhe pasqyra ¢
ndryshimeve né kapital sipas formularéve nr. 3, 4 dhe 5 t& késaj rregulloreje) pér 3 (tre)
vitet ¢ para t& ushtrimit t& veprimtarisé pas licencimit.

7. Prezantohet njé informacion, sipas formularit 6 bashkéngjitur dhe pjesé pérbérése ¢
késaj rregulloreje, lidhur me mjediset ku SHKK-ja/Unioni parashikon t& kryejé
veprimtariné/té.

8. Prezantohet njé informacion pér investimet né sistemet ¢ teknologjisé sé
informacionit dhe komunikimit, i shoqéruar me listén ¢ pajisjeve, programeve etj.

9. Prezantohet njé parashikim né lidhje me zbatimin e kuadrit rregullativ dhe
mbikéqyrés (tregues t& kujdesit, raporte etj.) pér 3 (tre) vitet ¢ para t& ushtrimit t&
veprimtarisé pas licencimit.

Organi vendimmarrés duhet t& shqyrtojé, t& diskutojé dhe t& miratojé kushtet ¢ planit t&
biznesit q& parashikohet t& jeté me pérfitim. Plani i biznesit duhet t& jeté njé paraqitje e
planeve dhe e parashikimeve t& organit vendimmarrés, pér t& qené té arritshme dhe Banka e
Shqipérisé mund t& mbéshtetet né t&, gjaté shqyrtimit pér miratimin ose jo t& kérkesés.

T DHEENA MBI PERBERJEN E ORGANEVE DREJTUESE Tii SHKK-

FORMULARI NR. 8

SI/UNIONIT
Fu_sh_a < Eksperienca
Nr. Emri Mbiemri Datélindja | Vendlindja | Kombésia | Nr.personal larsulmlt_te_ né puné (né
a_rte/ar.s.um i)
i mesém
Késhilli Drejtues:
1.
2
3.
4.
5.
Komiteti i
Kontrollit:
1.
2.
3.
Administratori:
1.
Drejtuesi i njésisé
& monitorimit':
1.

Emri dhe mbiemri

(nénshkrimi)

Data

! Plotésohet vetém nga Unionet.

FORMULARI NR. 9

CURRICULUM VITAE

Emri dhe Mbiemri

Adresa e banimit

Datglindja

Vendlindja

Shtetésia

Numri i telefonit t& punés

Numri i telefonit celular

Adresa e-mail

KUALIFIKIMI ARSIMOR

(lutemi listoni né ményré kronologjike té gjitha institucionet arsimore qé keni ndjekur, kohézgjatien e

studimeve, datén e diplomimit dhe titujt/gradat akademike)

1. Emri i institucionit dhe adresa

Datat e ndjekjes sé studimeve

Diploma e fituar

2. Emri i institucionit dhe adresa

Datat e ndjekjes sé studimeve

Diploma e fituar

NIVELI I NJOHJES SE GJUHEVE TE HUAJA
(lutemi listoni gjuhét dhe nivelin e njohjes sé tyre
me numrat nga 5 — 1 (5 = shume miré, 4 = miré, 3
= mjaftueshém etj.)

TRAINIME TE AVANCUARA
(lutem listoni né ményré kronologyike té gjitha
kurset, periudhat, temat e kursit, organizatorét)

PJESEMARRIE NE KESHILLA DREITUESE/ NE

SHOQAT A PROFESIONISTESH
(lutemi listoni shoqérité/shoqatat ku jeni ose keni
gené anétar i keshillave drejtues, datat e
piesémarrjes, etf.)

EKSPERIENCA NE PUNE

(lutem listoni né meényré kronologjike té gjitha punésimet, duke filluar nga punésimi mé i fundit, titullin e
porzicionit dhe kohézgjatjen e punésimit si dhe pérgjegjésité 1 detajuara pér secilin pozicion)

Emri dhe adresa e punédhénésit

Periudha e punésimit (muaj/vit — muaj/vit)

Natyra e punésimit

1 punésuar -
1 vetépunésuar -
1 papung !

ndjekje e studimeve me shképutje

nga puna (full-time) -

Pozicioni (emértimi i vendif tuaj té punés)

Pérgjegjésité e pozicionit t& punés (té detajuara)

Doréheqje -
Shkurtim i vendit t& punés | |
Dalje né pension I
Arsyet e largimit Pérfundim i kontratés !
Pushim nga puna !

Té tjera !
Specifiko
Emri dhe adresa e punédhénésit
Periudha e punésimit (muaj/vit — muaj/vit)
1 punésuar !
i vetdpunésuar !
Natyra e punésimit 1 papung !
ndjekje e studimeve me shkeputje
nga puna (full-time) !
Pozicioni (emértimi i vendit tuaj t& punés)
Pérgjegjésité e pozicionit t& punés (t& detajuara)
Doréheqje !
Shkurtim i vendit t& punés | | !
Dalje né pension I
Arsyet e largimit

Pérfundim i kontratés !
Pushim nga puna !

Té tjera !
Specifiko
Emri dhe adresa e punédhénésit
Periudha e punésimit (muaj/vit — muaj/vit)
1 punésuar !
i vetdpunésuar !
Natyra e punésimit 1 papung !
ndjekje e studimeve me shkeputje
nga puna (full-time) !
Pozicioni (emértimi i vendit tuaj t& punés)
Pérgjegjésité e pozicionit t& punés (t& detajuara)
Doréheqje !
Shkurtim i vendit t& punés ! !
Dalje né pension -
Arsyet e largimit

Pérfundim i kontratés !
Pushim nga puna !

Té tjera C!
Specifiko
Emri dhe adresa e punédhénésit
Periudha e punésimit (muaj/vit — muaj/vit)
Natyra e punésimit i punésuar !

1 vetépunésuar
ipapung

ndjekje e studimeve me shképutj?

nga puna (full-time)

Pozicioni (emértimi i vendit tuaj t& punés)

Pérgjegjésité e pozicionit t& punés (té detajuara)

Arsyet e largimit

Doréheqje

Shkurtim 1 vendit t& punés ! !

Dalje né pension

Pérfundim i kontratés

Pushim nga puna
Té tjera

!
Specifiko

Emri dhe mbiemri

(nénshkrimi)

Data

